Izvor: N1

Na Markovu trgu održava se prosvjed 'malih ljudi'. "Uhvatit ćemo vas za uši i izvući van, a od ovih velebnih građevina napraviti hotele od 7 zvjezdica za Japance", zaprijetili su prosvjednici političkim elitama.

Prosvjednici, od kojih su neki zaogrnuti hrvatskim zastavama, su prvo zapalili svijeće i održali minutu šutnje za poginule hrvatske branitelje, piše Index.

Skup je započeo oko 10:30, a prosvjednici su putem megafona zatražili hitni moratorij ovršnog zakona, te sprječavanje, kako navode, ilegalnih deložacija. Zatražili su i provođenje posebne neovisne pravosudne inspekcije koja će utvrditi da se provodi kriminal u pravosudnim i ovršnim postupcima.

"Uhvatit ćemo vas za uši i izvući van, a od ovih velebnih građevina napraviti hotele od 7 zvjezdica za Japance", zaprijetili su prosvjednici političkim elitama.

Prosvjednici su kritizirali i poreznu reformu i HRT, prozvali Linića i Handžekovića.

Prosvjednici su se, potom, uputili i do zgrade Sabora, te pozvali još uvijek aktualnog predsjednika Sabora da im se obrati.

"Ako si tu, predsjedniče Sabora, javi se. Ako se mogao u tri dana donijeti zakon za Todorića, može se donijeti i zakon da se nama isplate naše plaće".

Potom su pozvali i premijera Andreja Plenkovića, koji se također nalazi u zgradi Sabora, da im se obrati.

"Andrej izađi, dat ćemo ti čokoladicu", dovikuju prosvjednici.

Organizatorica prosvjeda, nazvanog "Prosvjed Malih ljudi", na svom Facebook profilu također je pozvala na prosvjed.

N1 pratite putem aplikacija za Android | iPhone/iPad | Windows| i društvenih mreža Twitter |Facebook | Instagram.